Rekordév után tőzsdére készül a digitális ügyfélkiszolgálásban meghatározó FaceKom

Rekordárbevétellel és nyereséggel zárta a 2021-es évet a nagyvállalati digitális ügyfélkiszolgálás terén meghatározó pozíciójú, magyar tulajdonú FaceKom. Az elmúlt három évben startupból középvállalattá váló IT szolgáltató digitális ügyfélazonosítást, elektronikus aláírást és kapcsolódó digitális ügyfélkiszolgálást biztosító megoldásokat nyújt a pénzügyi, közmű, a fintech és a közigazgatási szektor szereplői részére, és ezen a területen a magyar pénzügyi szektorban piacvezető pozícióban van. A FaceKom újabb, a nemzetközi piacon is úttörő szolgáltatások bevezetését tervezi, a következő években tovább növelve árbevételét és nyereségét, egyúttal megcélozva a Budapesti Értéktőzsdére lépést is.